मनाली में वेब सीरीज की शूटिंग, होटल लाग हट्स में चल रही, लारा दत्ता को देखने उमड़े फैन
हिमाचल प्रदेश के मनाली जिले में रैड एप्पल फिल्म ​​​​​​​के बैनर तले बन रही वेब सीरीज चार्ली चोपड़ा की शूटिंग चल रही है। मनाली के कोठी गांव से गाड़ियों में बर्फ से भरकर लाया गया और शूटिंग के लिए सेट बनाया गया है।
हिमाचल प्रदेश के मनाली जिले में रैड एप्पल फिल्म के बैनर तले बन रही वेब सीरीज चार्ली चोपड़ा की शूटिंग चल रही है। मनाली के कोठी गांव से गाड़ियों में बर्फ से भरकर लाया गया और शूटिंग के लिए सेट बनाया गया है। मनाली के होटल लाग हट्स में विशेष सेट में फिल्म अभिनेत्री लारा दत्ता के सीन फिल्माए गए।
शबाना आज़मी और गुलशन ग्रोवर भी पहुंचे मनाली
विशाल भारद्वाज की वेब सीरीज चार्ली चोपड़ा की शूटिंग के लिए अभिनेत्री शबाना आजमी और बॉलीवुड के खलनायक गुलशन ग्रोवर भी शनिवार को मनाली पहुंच गए।
फैंस हुए निराश
शूटिंग देखने के लिए स्थानीय लोगों के साथ-साथ बाहरी राज्यों से आए पर्यटक भी बॉलीवुड अभिनेत्री लारा दत्ता के साथ सेल्फी लेने के लिए उतावले दिखे, लेकिन फैंस को मायूस ही लौटना पड़ा। लारा दत्ता की सुरक्षा व्यवस्था इतनी कड़ी है कि किसी को भी पास फटकने नहीं दिया जा रहा है। लाग हट्स में दिनभर लोगों की अच्छी खासी भीड़ उमड़ी।
काजोल और पृथ्वी राज भी आयेंगे मनाली
बोमन इरानी के बेटे क्योजी इरानी के निर्देशन में बन रही फिल्म सरजमीं के लिए फिल्म अभिनेत्री काजोल और दक्षिण भारतीय फिल्मों के स्टार पृथ्वी राज भी जल्द ही मनाली का रुख करेंगे।
सैफ अली खान के बेटे की डेब्यू फिल्म की शूटिंग भी मनाली में
सैफ अली खान के बेटे इब्राहिम अली की पहली डेब्यू फिल्म की शूटिंग भी मनाली में ही होगी, जिसके लिए मनाली, नग्गर में लोकेशन फाइनल हो गई है।